Chetan Chauhan

Chetan Pratap Singh Chauhan (født 21. juli 1947 i Meerut i United Provinces i Britisk India, død 16. august 2020 i Gurugram i Haryana) var en indisk cricketspiller og politiker tilknyttet Bharatiya Janata Party.

Han spilte 40 test cricket-kamper for India, og Ranji Trophy for Maharashtra og Delhi. De fleste av sine internasjonale cricketmatcher spilte han i slutten av 1970-årene.

Han satt i to valgperioder som representant i Lok Sabha fra valgdistriktet Amroha i Uttar Pradesh, fra 1991 og fra 1998. Fra 2018 til 2020 var han minister for ungdom og sport i den indiske delstaten Uttar Pradesh.

Den 12. juli 2020 ble han innlagt på sykehus etter å ha testet positivt for COVID-19 i Haryana. Han døde som følge av infeksjonen den 16. august 2020 i en alder av 73 år.

Referanser

Eksterne lenker 

Indiske politikere
Indiske cricketspillere
Personer fra Meerut
Personer fra Pune
Dødsfall relatert til covid-19 i India
Politikere ofre for covidpandemien